**Bosna i Hercegovina**

**Federacija Bosne i Hercegovine**

**Kanton Sarajevo**

**Općina Trnovo**

**JU OŠ „Zaim Kolar“ Dejčići,**

**Ul. Dejčići bb, 71223 Trnovo, Tel/fax: 033/438-000, 033/438-001**

[**www.oszk.edu.ba**](http://www.oszk.edu.ba/)

Na osnovu člana 108., a u vezi sa članom 99. stav (6) i stav (8) Zakona o odgoju i obrazovanju u osnovnoj i srednjoj školi Kantona Sarajevo („Službene novine Kantona Sarajevo“, broj: 27/24), člana 9. Pravilnika o radu JU Osnovne škole „Zaim Kolar“ Dejčići, odredbama Pedagoških standarda i normativa osnovnog odgoja i obrazovanja i normativa školskog prostora, opreme, nastavnih sredstava i učila za osnovnu školu (“Službene novine Kantona Sarajevo“, broj: 10/24, 21/24, 35/24), člana 4., 5 i 6. Pravilnika s kriterijima za prijem radnika u radni odnos u osnovnim školama kao javnim ustanovama na području Kantona Sarajevo („Službene novine Kantona Sarajevo“, broj: 12/22, 22/22 i 30/24), Odluke Školskog odbora JU Osnovna škola „Zaim Kolar“ Dejčići, broj: 01-1-1134/24 od 5.12.2024.godine, te Saglasnosti Ministarstva za odgoj i obrazovanje Kantona Sarajevo za raspisivanje javnog konkursa, broj: 11-10-30-22980-19/24 od 27.11.2024.godine, raspisuje se

JAVNI KONKURS

**za popunu upražnjenih radnih mjesta**

# NAZIV, SJEDIŠTE I INTERNET STRANICA ŠKOLE:

JU Osnovna škola „Zaim Kolar“ Dejčići,

Ulica Dejčići bb, 71223 Trnovo [www.oszk.edu.ba](http://www.oszk.edu.ba/)

# NAZIV RADNIH MJESTA:

* 1. na određeno vrijeme od 29.01.2025. godine do 31.08.2025. godine za:
     1. Nastavnik historije/povijesti... 1 izvršilac, 6 časova sedmično
     2. Nastavnik društva... 1 izvršilac, 1 čas sedmično
     3. Nastavnik likovne kulture 1 izvršilac, 5 časova sedmično
     4. Nastavnik islamske vjeronauke... 1 izvršilac, 6 časa sedmično
  2. na određeno vrijeme od 29.01.2025. godine do povratka radnika sa funkcije direktora škole, a najkasnije do 31.08.2025. godine za:
     1. Nastavnik tjelesnog i zdravstvenog odgoja... 1 izvršilac, 11 časova sedmično
  3. Na određeno vrijeme od 29.01.2025. godine do povratka radnika sa bolovanja, a najkasnije do 31.08.2025. godine za:
     1. Nastavnik njemačkog jezika... 1 izvršilac, 8 časova sedmično
     2. Radnik za servisno-tehničku podršku... izvršilac, 40 sati sedmično

**OPIS POSLOVA I POTREBNI USLOVI KOJIM SE REGULIŠE SISTEMATIZACIJA RADNIH MJESTA**

**Opis poslova za radna mjesta navedena pod rednim brojevima: a) 1, 2, 3, 4, b) 1. i c) 1.**

Poslovi radnih mjesta radnika navedenih pod a) 1, 2, 3, 4, b) 1. i c) 1. utvrđeni su na osnovu Nastavnog plana i programa za osnovnu školu, Pedagoških standarda i normativa za osnovni odgoj i obrazovanje i normativa školskog prostora, opreme, nastavnih sredstava i učila za osnovnu školu („Službene novine Kantona Sarajevo“, broj: 10/24, 21/24 i 35/24), Pravilnika o unutrašnjoj organizaciji i sistematizaciji radnih mjesta JU OŠ „Zaim Kolar“ Dejčići i Godišnjeg programa rada škole i to:

* Redovnu nastavu (realizacija norme nastavnih časova u skladu sa Nastavnim planom i programom/Kurikulumom, kompletna i sveobuhvatna priprema za realizaciju norme nastavnih časova u skladu sa Nastavnim planom i programom/Kurikulumom),
* Vođenje evidencije i dokumentacije koja se odnosi na realizaciju norme nastavnih časova, saradnja i konsultacije sa svim sudionicima koji mogu doprinijeti postizanju što višeg nivoa postavljenih ciljeva/ishoda definirani Nastavnim planom i programom/Kurikulumom za koji se realiziraju nastavni časovi, praćenje i vrednovanje rada učenika kao i kompletno napredovanje učenika - kako u odgojnom tako i u obrazovnom smislu, saradnja sa svim sudionicima koji mogu doprinijeti individualnom razvoju, dobrobiti i zaštite zdravlja učenika, uključujući i konsultacije sa roditeljima prema potrebi. Prema ukazanoj potrebi realizacija nastave na daljinu u zdavstvenoj ustanovi. Prema ukazanoj potrebi realizacija nastave na daljinu u kući.
* Razredništvo sa časom odjeljenske zajednice (rad na invidualnom razvoju, dobrobit i zaštita zdravlja učenika, realizacija časa odjeljenske zajednice, sistemsko praćenje i bilježenje učeničkog napredovanja),
* Komunikacija i saradnja sa svim sudionicima odgojno-obrazovnog procesa,
* Saradnja sa roditeljima uključujući informacije i roditeljske sastanke,
* Vođenje propisane pedagoške dokumentacije i evidencije,
* Pripremanje izvještaja za sjednice odjeljenskog i nastavničkog vijeća,
* Dodatna i fakultativna nastava, vannastavne aktivnosti
* Dopunska, instruktivna, pripremna nastava
* Stručno usavršavanje,
* Vođenje stručnog aktiva
* Posjete kulturnim i javnim ustanovama, kulturnohistorijskim

spomenicima, prirodnim znamenitostima i naučno-tehnološkim ustanovama

* Smotre stvaralaštva, kulturna i javna djelatnost, obilježavanje značajnih datuma i sportske manifestacije
* Estetsko uređenje škole, organizacija izložbi, učešće nalikovnim konkursima i grafika/dizajn školskog časopisa
* Realizacija programa Školske saobraćajne patrole
* Vođenje ljetopisa škole
* Vođenje zapisnika sjednica nastavničkog vijeća
* Izrada projekata
* Dežurstvo nastavnika
* Mentorski rad sa pripravnikom
* Za realizaciju nastave iz više od tri nastavna predmeta dodatak na pripremu po svakom narednom predmetu
* Drugi poslovi po nalogu direktora škole

**Opis poslova za radno mjesto navedena pod rednim brojem: c) 2.**

**Poslovi i radni zadaci**

* Popravlja objekat, inventar i opremu škole (slivnici, oluci, prozori, vrata, klupe, stolice, brave, podovi, školske table i drugo)
* Inicira potrebu angažovanja stručnih lica izvan škole za opravke koje prevazilaze mogućnosti radnik za servisno – tehničku podršku
* Održava elektro, vodo i kanalizacione instalacije
* Vrši molersko-farbarske radove, u manjem obimu
* Vodi evidenciju o nastalim štetama i izvršenim popravkama
* Pruža servisnu podršku u prostorima ustanove ovlaštenim firmama za provjeru funkcionalnosti sistema protivpožarne zaštite (automatizovani sistem vatrodojave, protivpožarni aparati, hidrantska mreža i drugo)
* Organizuje čišćenje i uređenje prostora unutar i okolo škole
* Pomaže radnicima na održavanju higijene kada im je to potrebno (rad na visini i slično)
* Uređuje i održava dvorište škole (trava, drveće, voće, mobilijar, pristupne staze i drugo)
* Nadzire radnike koji održavaju higijenu i brine se da prostori budu čisti, zagrijani i provjetreni
* Sarađuje sa nastavnicima, stručnim saradnicima i ostalim zaposlenicima škole
* Vrši svakodnevni pregled higijenskih uslova u prostorima škole i brine se da budu zadovoljavajući
* Inicira potrebu vršenja vanredne dezinfekcije i/ili dezinsekcije i/ili deratizacije
* Brine o redovnom održavanju svih prostorija
* Pomaže kod prijema i podjele nabavljene opreme i materijala
* Vrši stručno rukovanje uređajima energetskih i drugih postrojenja u kotlovnici
* Vrši sigurno uključivanje i isključivanje sistema grijanja
* Vrši kontrolu ispravnosti uređaja i grijaćih elemenata
* Održava u ispravnom stanju kompletan sistem grijanja
* Evidentira, analizira potrošnju i brine o ekonomičnosti utrošaka energenata
* Poduzima mjere štednje energenata i racionalnog rada kotlovnice i drugih dijelova u sistemu grijanja objekta škole
* Brine o higijeni i urednosti prostora kotlovnice
* Brine o redu i urednosti sistema u kotlovnicu
* Brine da prostori budu pravovremeno i adekvatno zagrijani
* Vrši manje popravke na kotlovnici i instalacijama sistema grijanja,
* Inicira potrebu angažovanja stručnih lica izvan škole za opravke na sistemu grijanja koje prevazilaze mogućnosti domara
* Brine o sigurnosti i sigurnosti instalacija sistema grijanja
* U saradnji sa neposrednim korisnicima brine o sigurnosti i sigurnosti drugih uređaja ili sistema koji rade pod pritiskom (kompresori i slično)
* Brine o redovnom i pravovremenom obavljanju periodičnih pregleda i servisiranja kotlovskih postrojenja u skladu sa propisima koji to uređuju.
* U saradnji sa neposrednim korisnicima brine o redovnom i pravovremenom obavljanju periodičnih pregleda i servisiranja uređaja ili sistema koji rade pod pritiskom u skladu sa propisima koji to uređuju
* U saradnji sa sekretarom škole prati propise iz oblasti rukovanja kotlovskim postrojenjima i uređajima pod pritiskom
* Radi na stručnom usavršavanju po pitanju razvoja i napretka tehnologija materijala i opreme
* Obavlja i druge poslove utvrđene propisima, općim aktima ustanove i u saradnji sa direktorom ili neposrednim rukovodiocem, a u okviru djelokruga rada radnog mjesta

# Uslovi za radno mjesto navedeno pod a) 1.

# Poslove i radne zadatke ovog radnog mjesta mogu obavljati lica sa:

* Profesor historije – završen četverogodišnji studij po starom sistemu (prije Bolonje).
* Prvi stepen studija (trogodišnji studij po Bolonji) i
* drugi stepen studija (3+2 po Bolonji),
* nastavnici historije i geografije sa završenom višom pedagoškom školom koji već rade dugi niz godina u nastavnom procesu.
* Pored stručnih uvjeta, potrebno je da ima široko i temeljito opće obrazovanje, da dobro poznaje disciplinu koju predaje, da poznaje psihološko-pedagoške i metodičke osnove nastave i odgoja, kao i da ima ljudske kvalitete neophodne za nastavničku profesiju.

Profil i nivo stručne spreme nastavnika utvrđen je Zakonom i Nastavnim planom i programom.

# Uslovi za radno mjesto navedeno pod a) 2.

Poslove i radne zadatke ovog radnog mjesta mogu obavljati lica sa:

* Nastavnik razredne nastave,
* Nastavnici/profesori historije i geografije uz odluku direktora škole.
* Pored stručnih uvjeta, potrebno je da ima široko i temeljito opće obrazovanje, da dobro poznaje disciplinu koju predaje, da poznaje psihološko-pedagoške i metodičke osnove nastave i odgoja, kao i da ima ljudske kvalitete neophodne za nastavničku profesiju.

Profil i nivo stručne spreme nastavnika utvrđen je Zakonom i Nastavnim planom i programom.

# Uslovi za radno mjesto navedeno pod a) 3.

Poslove i radne zadatke ovog radnog mjesta mogu obavljati lica sa:

* Obavezna visoka stručna sprema (VSS) iz oblasti likovne umjetnosti:
* stručna lica koja su završila Akademiju likovnih umjetnosti – nastavnički smjer
* sva lica koja su završila neki drugi smjer na Akademiji likovnih umjetnosti, ukoliko su položili psihološko-pedagošku grupu predmeta, a što je ekvivalent bolonjskom sistemu:
* Nastavnički odsjek:
* I ciklus studija: bachelor likovnih umjetnosti – edukacija likovnih umjetnosti
* II ciklus studija: magistar likovnih umjetnosti – edukacija likovnih umjetnosti
* Pored stručnih uvjeta, potrebno je da ima široko i temeljito opće obrazovanje, da dobro poznaje disciplinu koju predaje, da poznaje psihološko-pedagoške i metodičke osnove nastave i odgoja, kao i da ima ljudske kvalitete neophodne za nastavničku profesiju.

Profil i nivo stručne spreme nastavnika utvrđen je Zakonom i Nastavnim planom i programom.

# Uslovi za radno mjesto navedeno pod a) 4.

Poslove i radne zadatke ovog radnog mjesta mogu obavljati lica sa:

* Završen Fakultet islamskih nauka, Islamski pedagoški fakultet, Islamska pedagoška akademija VII stepen-profesor islamske vjeronauke, VI stepen – nastavnik islamske vjeronauke

I, II, III ,IV, V,VI,VII razred:

* Fakultet islamskih nauka u Sarajevu
* Islamski pedagoški fakultet u Zenici ili Bihaću, odsjek za vjeronauku
* Fakultet za islamske studije u Novom Pazaru
* Druge fakultete islamskih nauka priznate od Rijaseta Islamske zajednice u BiH, čije su diplome nostrificirane od strane Fakulteta islamskih nauka u Sarajevu i položena pedagoška grupa predmeta na ovom fakultetu, uz prethodno završenu jednu od medresa
* Islamsku pedagošku akademiju

VIII razred

* Islamski pedagoški fakultet u Zenici ili Bihaću, odsjek za vjeronauku
* Fakultet islamskih nauka u Sarajevu (pedagoški ili teološki smjer)
* Druge fakultete islamskih nauka priznate od Rijaseta Islamske zajednice u BiH, čije su diplome nostrificirane od strane Fakulteta islamskih nauka u Sarajevu i položena pedagoška grupa predmeta na ovom fakultetu, uz prethodno završenu jednu od medresa
* Islamsku pedagošku akademiju, važi samo za nastavnike koji su u radnom odnosu

**Posebni uvjeti**:

Pismena saglasnost nadležnog ureda muftije (shodno odredbi člana 4. Zakona o slobodi vjere i pravnom položaju crkava i vjerskih zajednica u BiH)

IX razred

* Magistri i Masteri islamske vjeronauke
* Profesori islamske/religijske pedagogije i islamske teologije sa Fakulteta islamskih nauka u Sarajevu (240 ECTS bodova)
* Profesori/bakaleurati islamske vjeronauke sa Islamskih pedagoških fakulteta u Zenici ili Bihaću (180 ECTS bodova)
* Svršenici drugih fakulteta islamskih nauka priznatih od Rijaseta Islamske zajednice u BiH, čije su diplome nostrificirane od strane Fakulteta islamskih nauka u Sarajevu i položena pedagoška grupa predmeta na ovom fakultetu, uz prethodno završenu medresu
* Nastavnici islamske vjeronauke – važi samo za nastavnike koji su u radnom odnosu
* Svršenici drugih nastavničkih fakulteta uz prethodno završenu medresu – važi samo za nastavnike zatečene u radnom odnosu

Pored stručnih uvjeta, potrebno je da ima široko i temeljito opće obrazovanje, da dobro poznaje disciplinu koju predaje, da poznaje psihološko-pedagoške i metodičke osnove nastave i odgoja, kao i da ima ljudske kvalitete neophodne za nastavničku profesiju. Profil i nivo stručne spreme nastavnika utvrđen je Zakonom i Nastavnim planom i programom.

# Uslovi za radno mjesto navedeno pod b) 1.

Poslove i radne zadatke ovog radnog mjesta mogu obavljati lica sa:

* VII stepen stručne spreme (profesor fizičkog vaspitanja, profesor za fizičku kulturu, profesor sporta i tjelesnog odgoja);
* Magistar nauka u oblasti sporta i tjelesnog odgoja;
* Doktor nauka u oblasti sporta i tjelesnog odgoja;
* Završen II ciklus po Bolonjskom sistemu studiranja;
* Završen III ciklus po Bolonjskom sistemu studiranja.
* Pored stručnih uvjeta, potrebno je da ima široko i temeljito opće obrazovanje, da dobro poznaje disciplinu koju predaje, da poznaje psihološko-pedagoške i metodičke osnove nastave i odgoja, kao i da ima ljudske kvalitete neophodne za nastavničku profesiju.

Profil i nivo stručne spreme nastavnika utvrđen je Zakonom i Nastavnim planom i programom.

# Uslovi za radno mjesto navedeno pod c) 1.

Poslove i radne zadatke ovog radnog mjesta mogu obavljati lica sa:

Nastavnici koji imaju VSS - VII stepen ili studij II ciklusa u skladu sa Bolonjskim procesom predaju njemački jezik u osnovnim školama - završen Filozofski fakultet-odgovarajući jezik /četvorogodišnji studij, trogodišnji studij - A predmet u jednopredmetnoj grupi ili A, odnosno B predmetu dvojezičnoj predmetnoj grupi, Pedagoška akademija–odgovarajuća jednopredmetna grupa.

Pored stručnih uslova, potrebno je da ima široko i temeljito opće obrazovanje, da dobro poznaje disciplinu koju predaje da poznaje psihološko-pedagoške i metodičke osnove nastave i odgoja, kao i da ima ljudske kvalitete neophodne za nastavničku profesiju.

# Uslovi za radno mjesto navedeno pod c) 2.

Poslove i zadatke radnika za servisno – tehničku podršku mogu obavljati lica sa:

* završenim III ili IV ili V stepenom stručne spreme mašinske ili elektro struke i stečenim zanimanjem:
* bravar ili zavarivač
* rukovalac energetskog postrojenja
* instalater centralnog grijanja
* instalater vodovoda i kanalizacije
* plinski i vodoinstalater
* elektroenergetičar
* elektroinstalater
* elektromehaničar
* elektroničar (svih usmjerenja)
* položen odgovarajući stručni ispit za rukovanje predmetnim kotlovskim postrojenjem

## **MJESTO OBAVLJANJE RADA**

Mjesto obavljanja rada radnika navedenih pod rednim brojem 1. je na adresi JU OŠ „Zaim Kolar“ Dejčići, ulica Dejčići bb, 71223 Trnovo.

## **RADNO VRIJEME**

## Radno vrijeme radnika navedenih pod rednim brojevima: a) 1, 2, 3, 4, b) 1. c) 1. i c 2.ostvaruje se zavisno od dužine radnog vremena utvrđenog prijavom na obavezno osiguranje, Godišnjim programom rada škole, Kolektivnim ugovorom, Pravilnikom o radu i Ugovorom o radu radnika.

## **OSNOVNA PLAĆA**

Osnovna plaća radnika za radno mjesto pod rednim brojevima: a) 1, 2, 3, 4, b) 1. i c) 1. iznosi

|  |  |  |  |
| --- | --- | --- | --- |
| Stečeno zvanje | Stručna sprema | Koeficijent | Iznos osnovne plaće |
| Nastavnik viši  savjetnik/ Stručni saradnik-savjetnik | VII, I i II ciklus bolonje (180, 240 i 300 ECTS) | 4,83 | 1859,55 KM |
| Nastavnik savjetnik/ Viši  stručni saradnik | VII, I i II ciklus bolonje (180, 240 i 300 ECTS) | 4,60 | 1771,00 KM |
| Nastavnik mentor/  Samostalni stručni saradnik | VII, I i II ciklus bolonje (180, 240 i 300 ECTS | 4,48 | 1724,80 KM |
| Bez stečenog  zvanja | VII, I i II ciklus bolonje  (180, 240 i 300 ECTS) | 4,36 | 1678,60 KM |

Osnovna plaća radnika za radno mjesto pod rednim brojem: c) 2. iznosi 1.116,55 KM

Tačan iznos osnovne plaće utvrđuje se na osnovu stečenog zvanja i stepena stručne spreme radnika, srazmjerno vremenu provedenom na radu, a u skladu sa Zakonom, Kolektivnim ugovorom i Pravilnikom o radu, srazmjerno vremenu provedenom na radu.

**DODATNO BODOVANJE PO OSNOVU DOPUNSKIH PRAVA BORACA – BRANITELJA BiH I ČLANOVA NJIHOVIH PORODICA**

Nakon bodovanja na osnovu općih i posebnih kriterija u skladu sa Pravilnikom s kriterijima za prijem radnika u radni odnos u osnovnim školama kao javnim ustanovama na području Kantona Sarajevo („Službene novine Kantona Sarajevo“ br. 12/22, 22/22, 30/24), (u daljem tekstu: Pravilnik), na ukupan broj prethodno ostvarenih bodova, u zavisnosti o pripadnosti boračkoj populaciji (borci-branitelji BiH i članovi njihovih porodica) dodaju se i bodovi kako je to propisano Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“ br. 37/20 i 27/21). Dodatni bodovi se računaju u skladu sa Instrukcijom o bližoj primjeni kriterija vrednovanja prema Uredbi o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“, broj: 38/20 i 28/21).

Pravo na dodatne bodove ostvaruju branioci i članovi njihovih porodica pod sljedećim uslovima:

a) da imaju prijavljeno prebivalište/boravište u Kantonu Sarajevo i

b) da se nalaze na evidenciji JU „Služba za zapošljavanje Kantona Sarajevo" ili su zaposleni na određeno vrijeme ili da su zaposleni sa nižom stručnom spremom od one koju posjeduju.

**ROK ZA PODNOŠENJE PRIJAVE**

Konkurs ostaje otvoren 10 dana od dana objave obavještenja o raspisanom konkursu u dnevnim novinama „Dnevni avaz“ i krajnji rok za prijavu na javni konkurs je 16.12.2024. godine

# TELEFON KONTAKT OSOBE ZADUŽENE ZA DAVANJE DODATNIH OBAVJEŠTENJA

Kontakt broj osobe zadužene za davanje dodatnih obavještenja je 033/438-000 i 033/438-001.

**ADRESA NA KOJU SE PRIJAVE PODNOSE I NAČIN PREDAJE DOKUMENTACIJE**

Prijave sa dokazima o ispunjavanju uslova za konkurs dostaviti preporučenom poštom ili lično u zatvorenoj koverti na adresu:

JU OŠ „Zaim Kolar“, Dejčići bb, 71223 Trnovo – Komisiji, sa naznakom „Prijava na javni konkurs na poziciju (navesti poziciju/e za koju/e je raspisan javni konkurs) NE OTVARAJ - OTVARA KOMISIJA“.

Nepotpune, neblagovremene i neuredne prijave, neće se uzeti u razmatranje.

Molimo kandidate da dokumentaciju dostavljaju u fotokopijama, jer se nakon okončanja javnog konkursa ista neće vraćati na adresu. Dokumentacija prijavljenih kandidata koji nisu izabrani po ovom konkursu vraća se na lični zahtjev predat na protokolu škole u roku od mjesec dana od okončanja konkursne procedure.

Obavještenje o raspisanom javnom konkursu je objavljeno u dnevnim novinama „Dnevni avaz“ dana 6.12.2024. godine, a kompletan tekst konkursa je objavljen na službenoj internet stranici Javne ustanove Osnovna škola “Zaim Kolar“ Dejčići [**www.oszk.edu.ba**](http://www.oszk.edu.ba/)i putem službenog e-maila škole dostavljen Ministarstvu za odgoj i obrazovanje Kantona Sarajevo i JU „Služba za zapošljavanje Kantona Sarajevo“ radi objavljivanja na njihovim službenim internet stranicama uz naznaku isteka roka za prijavu na ovaj konkurs i to do 16.12.2024. godine i ostat će objavljen na službenoj internet stranici škole u čitavom periodu roka prijave.

**DOKUMENTACIJA KOJA SE PODNOSI UZ PRIJAVU**

Za zasnivanje radnog odnosa, pored općih uslova utvrđenih Zakonom o radu („Službene novine FBiH“ br. 26/16, 89/18, 44/22, 39/24), kandidati treba da ispunjavaju i posebne uslove predviđene Zakonom o odgoju i obrazovanju u osnovnoj i srednjoj školi u Kantonu Sarajevo („Službene novine Kantona Sarajevo“ br. 27/24), Nastavnim planom i programom za osnovnu školu, Pedagoškim standardima i normativima za osnovni odgoj i obrazovanje i normativima školskog prostora, opreme, nastavnih sredstava i učila za osnovnu školu („Službene novine Kantona Sarajevo“, broj: 10/24, 21/24 , 35/24), i Pravilnikom o radu JU OŠ ''Zaim Kolar“ Dejčići. Uz potpisanu pisanu prijavu sa kratkom biografijom kandidati su dužni dostaviti:

1. **OBAVEZNA DOKUMENTACIJA** (kopije ili ovjerene kopije)
2. svojeručno potpisana pisana prijava kandidata na konkurs s kratkom biografijom, tačno navedenom dokumentacijom koja se prilaže uz prijavu na konkurs, tačnom naznakom na koju poziciju se konkuriše i kontakt podacima kandidata (adresa, broj telefona, e-mail adresa);
3. diploma/uvjerenje/svjedodžba o stečenoj stručnoj spremi,
4. izvod iz matične knjige rođenih,
5. uvjerenje o državljanstvu BiH (ne starije od šest mjeseci),
6. svojeručno potpisana saglasnost o dostavljanju preliminarnih odluka prema kojoj se kandidatu preliminarne odluke iz člana 19. Pravilnika dostavljaju elektronskom poštom na adresu koju je kandidat naveo u prijavi na javni konkurs (Obrazac saglasnosti u prilogu ovog konkursa);
7. i drugi dokazi o ispunjavanju uslova za to radno mjesto, a koji su navedeni u konkursu.

# 2. DODATNA DOKUMENTACIJA (kopije ili ovjerene kopije)

a) uvjerenje sa šifrom zanimanja koje izdaje fond za penzijsko-invalidsko osiguranje,

b) potvrda/uvjerenje o vremenu provedenom na evidenciji službe za zapošljavanje koju/e izdaje Služba za zapošljavanje Kantona Sarajevo (ne starija/e od tri mjeseca),

c) uvjerenje/rješenje nadležnih organa o pripadnosti boračkoj populaciji i to:

1. uvjerenje o statusu djeteta šehida-poginulog borca i nestalog branioca;

2. rješenje o priznatom pravu na porodičnu invalidninu za suprugu šehida/poginulog, umrlog i nestalog

branioca i uvjerenje o učešću u oružanim snagama za šehida/poginulog, umrlog i nestalog branioca,

rješenje o priznatom svojstvu ratnog vojnog invalida,

3. dokaz o bračnoj zajednici sa ratnim vojnim invalidom,

4. rješenje o priznatom pravu na mjesečno novčano primanje dobitniku priznanja,

5. uvjerenje o učešću u oružanim snagama,

6. uvjerenje o statusu djeteta ratnog vojnog invalida,

7. rješenje o priznatom pravu na invalidninu ili mjesečni novčani dodatak ili uvjerenje o učešću u oružanim snagama koje izdaje općinska služba za boračkoinvalidsku zaštitu odnosno grupa za pitanja evidencije iz

oblasti vojne obaveze prema mjestu prebivališta (ne starije od šest mjeseci);

d) uvjerenje/potvrdu o neprekidnom prebivalištu na području Kantona Sarajevo u posljednja 24 mjeseca (ne starije od šest mjeseci).

Prijava kandidata koji nije dostavio dodatnu dokumentaciju će se smatrati urednom, a prijavljeni kandidati će se bodovati samo po osnovu onih kriterija za koje je dostavio urednu i validnu dokumentaciju.

Dokumentacija koju kandidat dostavlja uz svojeručno potpisanu prijavu na konkurs mogu biti kopije, koje ne moraju biti ovjerene, uz obavezu da kandidat koji je primljen po konkursu dostavi originalnu dokumentaciju ili ovjerene kopije dokumentacije, najkasnije pet dana po dobijanju konačne odluke o izboru radnika.

Obrazac saglasnosti o dostavljanju preliminarnih odluka iz tačke e) Obavezne dokumentacije nalazi se u prilogu konkursa.

Nakon konačnosti odluke o izboru radnika, a najkasnije na dan početka rada u školi, izabrani kandidat je dužan dostaviti ljekarsko uvjerenje nadležne zdravstvene ustanove koje nije starije od šest mjeseci, kao i drugu dokumentaciju u skladu sa zakonom i internim aktima Škole, nakon čega direktor zaključuje ugovor o radu sa izabranim kandidatom.

Sistematski ljekarski pregled koji se organizuje u skladu sa Kolektivnim ugovorom za djelatnosti predškolskog odgoja i osnovnog odgoja i obrazovanja u Kantonu Sarajevo je ekvivalent ljekarskom uvjerenju nadležne zdravstvene ustanove.

**PRILOG**

**Saglasnost za dostavljanje preliminarnih odluka**

Na osnovu člana 19. Pravilnika s kriterijima za prijem radnika u radni odnos u osnovnim školama kao javnim ustanovama na području Kantona Sarajevo („Službene novine Kantona Sarajevo“ br. 12/22, 22/22, 30/24), saglasan/na sam da mi se preliminarne odluke dostavljaju elektronskom poštom na adresu koju sam naveo/la u prijavi na javni konkurs.

U \_\_\_\_\_\_\_\_\_\_\_\_\_\_\_, dana\_\_\_\_\_\_\_\_\_\_\_\_\_\_\_\_\_\_\_\_\_2024. godine

Kandidat/kandidatkinja

\_\_\_\_\_\_\_\_\_\_\_\_\_\_\_\_